— Калектыў Слуцкага цэнтра турызму робіць усё магчымае, каб заставацца на годным месцы ў сістэме адукацыі краіны па ўсіх напрамках сваёй дзейнасці. Але існуе аб’ектыўная рэальнасць, якая часам стварае нам пэўныя цяжкасці ў рабоце. Напрыклад, у Слуцкім раёне ажыццяўляюць турыстычна-экскурсійную дзейнасць шэсць суб’ектаў гаспадарання, чатыры прыватныя фірмы, аўтапарк № 2 і Слуцкі цэнтр турызму. І быццам павінна быць здаровая канкурэнцыя. Але індывідуальны прадпрымальнік плаціць адзіны падатак, аўтапарк, выкарыстоўваючы свае аўтобусы, зусім не плаціць падатак на дабаўленую вартасць, а Слуцкі цэнтр турызму плаціць і падатак на дабаўленую вар-тасць, і падатак на прыбытак. І ў выніку экскурсія, напрыклад, у Беларускі дзяржаўны цырк, пры аднолькавых зыходных даных, у нас даражэйшая на 2 мільёны рублёў, чым у аўтапарка. У нас да таго ж распрацавана сістэма зніжак: да 100% для дзяцей з сельскай мясцовасці, для малазабяспечаных дзяцей, для дзяцей-інвалідаў і г.д., — паведаміў Уладзімір Андрэевіч.